26ain CHWEFROR 2023



# 

# Streic NEU Strike: Dydd Iau 2il Mawrth 2023

# 

# Annwyl Rieni a Gofalwyr,

Fel y gwyddoch, bydd aelodau’r undeb addysg NEU yn cynnal ail ddiwrnod o weithredu diwydiannol ar ddydd Iau 2il Mawrth 2023. Yn Ysgol Calon Cymru mae gennym nifer fawr o staff sy’n aelodau o’r NEU, felly, er mwyn sicrhau’r Iechyd a Diuogelwch cywir, bu’n rhaid i mi gymryd y penderfyniad i gyfyngu nifer y disgyblion a all fynychu’r ysgol ar y dyddiad hwnnw.

**Pa ddisgyblion all fynychu’r ysgol?**

Ar ddydd Iau 2il Mawrth, **bydd yr ysgol ar gau i’r disgyblion i gyd ac eithrio**:

1. Disgyblion sydd ar dripiau allanol ac ymweliadau addysgol cynlluniedig.

Bydd y tripiau ac ymweliadau hyn yn dal i ddigwydd a byddwn yn cyfathrebu gyda rhieni a gofalwyr y disgyblion hyn ar wahân.

**Pam na all y disgyblion i gyd fod yn yr ysgol a chael eu haddysgu gan athrawon nad ydynt yn streicio neu athrawon gyflenwi?**

Yn ôl telerau gweithredu diwydiannol ni chawn rhoi athrawon nad ydynt yn streicio neu staff asiantaethau cyflenwi yn lle athrawon yn ystod y streic. Rhan o amodau gweithredu’r streic yw bod dosbarthiadau ddim yn cael eu haddysgu.

**Ar gyfer y disgyblion nad ydynt yn yr ysgol, fydd yna ddysgu ar-lein?**

Ar gyfer y disgyblion nad ydynt yn yr ysgol, bydd dysgu ar-lein yn cael ei ddarparu ar gyfer rhai o’u dosbarthiadau. Darperir dysgu ar-lein gan y staff hynny fydd yn yr ysgol a heb fod ar streic. OND, dan delerau’r gweithredu diwydiannol, ni fydd dysgu ar-lein yn cael ei ddarparu ar gyfer y dosbarthiadau hynny lle mae athro ar streic.

**Sut fydd fy mhlentyn yn gwybod os yw athro ar streic ai peidio?**

Ni fydd eich plentyn yn gwybod os oes yna ddysgu ar-lein nes iddynt wirio’r dudalen TEAMS am ddosbarth penodol. Nid yw’n bosibl rhoi rhybudd ymlaen llaw o ba ddysgu ar-lein fydd ar gael, as oherwydd ni ellir cyhoeddi rhestr o athrawon ar streic.

**Beth os fydd fy mhlentyn yn mewngofnodi ar y tudalen TEAMS i ffeindio dosbarth ond does dim gwaith yno?**

Yn y sefyllfa hon, byddwn yn annog ein disgyblion i gwblhau gwaitho faes pwnc arall, a dylai dosbarthiadau arholiadau ddefnyddio’r amser i adolygu/hunan-astudio neu gyrchu’r adnoddau dysgu sydd ar wefan yr ysgol.

**Mae gan fy mhlentyn hawl i Brydau ysgol am Ddim, fydd hyn ar gael?**

Ar gyfer y disgyblion hynny sydd â hawl i gael pryd ysgol am ddim, bydd cinio pecyn ar gael i chi ei gasglu o ffreutur yr ysgol amser cinio. Oes oes angen cinio pecyn ar eich plentyn, cysylltwch â swyddfa’r ysgol i’w archebu ymlaen llaw.

**Beth fydd yn digwydd gyda’r Noson Rieni Blwyddyn 9 cynlluniedig?**

Oherwydd y streic bydd rhaid i ni hefyd aildrefnu’r Noson Rieni Blwyddyn 9 cynlluniedig. Byddaf yn ysgrifennu at rieni/gofalwyr disgyblion Blwyddyn 9 mewn cylchlythyr ar wahân i gadarnhau ein trefniadau newydd.

Fel bob amser, diolch am eich cefnogaeth ac edrychwn ymlaen at weld y disgyblion i gyd nôl ar y campws ar ddydd Gwener 3ydd Mawrth.

Cofion Cynnes,

|  |  |
| --- | --- |
| Dr. Richard Jones  Pennaeth, Ysgol Calon Cymru |  |